Diari Oficial de la Generalitat Valenciana


Sumari del DOGV 5250, del 03-05-2006 (2006/4975)

Acord de 28 d'abril de 2006, del Consell, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Castalla.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5250

Data del DOGV
:   03-05-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/4975


Data del document
:   28-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Castalla
    * expropiació
    * administració local

Acord de 28 d'abril de 2006, del Consell, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Castalla. [2006/X4975]  
El Consell, en la reunió del dia 28 d'abril de 2006, va adoptar l'acord següent:  
L'Ajuntament de Castalla, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació de la xarxa d'aigües pluvials de la ronda Foia de Castalla, III Etapa.  
Aquesta declaració d'urgent ocupació es justifica per les raons següents: les obres d'ampliació de la xarxa d'aigües pluvials de la Ronda Foia de Castalla, III Etapa, han de dur-se a terme amb celeritat, ja que amb l'execució del vial de connexió entre la ronda Foia i l'av. de Grècia es completa el recorregut perimetral que es va iniciar amb l'execució de la ronda Foia i, conseqüentment, no queden incomunicats dos entorns tan pròxims del nucli urbà de Castalla. A més, l'adquisició del terreny i l'execució del vial permetrà, al seu torn, l'execució d'altres infraestructures, com pot ser la xarxa de pluvials per a l'esmentat entorn, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no han presentat al·legacions.   
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell  
ACORDA  
Declarar la urgent ocupació dels béns i drets subjectes al expedient d'expropiació forçosa instruït per l'ajuntament de Castalla per a l'execució del projecte d'ampliació de la xarxa d'aigües pluvials de la ronda Foia de Castalla, III Etapa.  
Relació de béns afectats  
Propietari: Sr. Rafael Pérez Vidal quant a la totalitat del ple domini.  
Situació de la finca: partida del Castell o camí de Biar.  
Naturalesa: rústica.  
Registre de la propietat: finca núm. 11816/BIS, tom 800, llibre 156, foli 3.  
Descripció registral: una terra sítia al terme municipal de Castalla, partida del Castell o camí de Biar, amb una superfície de 868,21 m2, els límits de la qual són: nord: amb els terrenys d'Ismael Rico Mollá i Consuelo Juan Rico; sud: amb el c/ Biar; est: amb la resta de finca matriu i oest: camí municipal.  
Dades cadastrals: el bé no es troba actualment cadastrat, ja que en les dues revisions anteriors del cadastre .tant la del rústic com la de l'urbà-, no es va registrar en ser zona verda del planejament urbanístic existent en cada moment.  
Situació jurídica: lliure de càrregues.  
Metres afectats: 868,21 m2.  
Tipus d'afectació: actuació urbanística.  
El present Acord es publicarà en el Diario Oficial de la Generalitat, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant al·legacions, només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar en contra els recursos següents:  
a) Recurs potestatiu de reposició davant el Consell, en el termini d'un mes comptat a partir de l'endemà a aquell en què tinga lloc la publicació del present Acord en el Diari Oficial de la Generalitat. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establix els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació del present Acord en el Diari Oficial de la Generalitat, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 28 d'abril de 2006  
El vicepresident i secretari del Consell,  
VÍCTOR CAMPOS GUINOT